Lav et referat af nedenstående tekst:

Tekst:
Siden håndboldklubben EH Aalborg sikrede sig endnu en sæson i landets bedste håndboldrække, har der hos ledelsen været travlt med at få holdet til næste år på plads. Torsdag blev der så skabt stadig mere vished over situationen. To spillere forlader klubben, mens der er skrevet kontraktforlængelser med fire spillere. EH Aalborg har blandt andet forlænget kontrakten med anfører Julie Aagaard. - Efter en sæsonstart med skadesproblemer gjorde Julie comeback i foråret og bidrog med store præstationer i den afgørende del af sæsonen. Julies erfaring og betydning for holdet gør, at det længe har været et ønske at forlænge med holdets rutinerede højre back, lyder det fra klubben i en pressemeddelelse. Udover Julie Aagaard har klubben forlænget med Mirja Lyngsø Jensen, Sara Kjærsgaard og Emma Steffin. Men det bliver som beskrevet også et farvel til to spillere. Det gælder Katrine Skals, der tager en pause fra håndbolden i seks måneder grundet et studieophold i Hong Kong. Også Rebecca Sønderskov forlader til sommer EH Aalborg for at prøve nye udfordringer i en endnu unavngiven klub.

Referat:
Håndboldklubben EH Aalborg forlænger blandt andet med anfører og tre andre, mens to spillere forlader klubben.